Shayxontohurda tanishini urib jarohatlagan erkak ushlandi

Toshkentning Shayxontohur tumanida yashovchi 48 yoshli T.S. 23-iyul kuni Qo‘rg‘oncha ko‘chasida o‘zaro janjal oqibatida tanishi 56 yoshli B.K.ni tanasining turli joylariga qo‘llari bilan urib jarohat yetkazgan.
Natijada B.K. kasalxonaga yotqizilgan. “Holat yuzasidan jinoyat ishi qo‘zg‘atilib, T.S. ushlangan. Tergov harakatlari olib borilmoqda”, — deyiladi O‘zbekiston IIV axborotida.